బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
భరించలేని నొప్పిని అనుభవించా: సోనాలి బింద్రే
చేతి వేలు కూడా పైకెత్తలేని స్థితికి వెళ్లడంతో చాలా బాధపడ్డానని, శారీరకమైన నొప్పి మానసికంగా దెబ్బతీస్తోందని సోనాలి బింద్రే పోస్ట్ చేశారు.
Samayam Telugu | Updated:
Oct 9, 2018, 04:26PM IST
భరించలేని నొప్పిని అనుభవించా: సోనాలి బింద్రే
స్టార్ హీరోయిన్ సోనాలీ బింద్రే ప్రస్తుతం క్యాన్సర్ మహమ్మారితో పోరాడుతున్నారు. తన వ్యాధి, జీవితంలో ఎదురయ్యే పరిస్థితులపై సోషల్ మీడియాలో భావోద్వేగంతో చేసిన పోస్ట్‌పై నెటిజన్ల విశేషంగా స్పందిస్తున్నారు. సోనాలీ మళ్లీ ఆరోగ్యంగా మన ముందుకు వస్తారంటూ ఆమెకు కుటుంబానికి బాసటగా నిలుస్తున్నారు.
న్యూయార్క్‌లో క్యాన్సర్ వ్యాధికి చికిత్స తీసుకుంటున్న నటి సోనాలీ ఇటీవల వినాయకచవితి సందర్భంగా కుటుంబాన్ని చాలా మిస్సవుతున్నట్లు చెప్పి ఓ పోస్ట్ చేశారు. తాజాగా తన పరిస్థితికి సంబంధించి ఆమె మరో పోస్ట్ చేశారు. ‘గత కొన్ని నెలలుగా మంచి, చెడు రెండూ చూశాను. ఈ క్రమంలో చేతి వేలు కూడా పైకెత్తలేని స్థితికి వెళ్లడంతో చాలా బాధపడ్డాను. శారీరకమైన నొప్పి మానసికంగా దెబ్బతీస్తోంది. కీమో థెరపి, ఇతర సర్జరీల తర్వాత పరిస్థితి మరీ దారుణంగా తయారైంది. సంతోషంగా నవ్వాలంటే కూడా వీలు కాలేదు. నవ్వితే భరించలేని నొప్పి వచ్చేది.
అయితే క్యాన్సర్ కారణంగా ఎన్నో విషయాలు నేర్చుకున్నాను. జీవితంలో మంచి, చెడు రెండు ఉంటాయని మనసుకు సర్దిచెప్పుకుని మానసికంగా సిద్ధమయ్యాను. ఎంత బాధ కలిగినా వాటి నుంచి బయటపడి సంతోషంగా ఉండటం నేర్చుకున్నాను. ఆఖరికి భరించలేనంత నొప్పిని సైతం సంతోషంగా ఆహ్వానించా. కొన్ని సమయాల్లో భావోద్వేగానికి లోనుకావడం తప్పేమీ కాదు. అయితే చెడు విషయాల నుంచి త్వరగా కోలుకోవడం నేర్చుకోవాలి. హాయిగా నిద్రపోవడం చాలా ఉపశమనం కలిగిస్తుంది. నా కుమారిడితో మాట్లాడటం కూడా నాకు పునరుత్తేజాన్ని ఇస్తుంది.
#LearningAllMyLife #OneDayAtATime https://t.co/xLHN8uXYe1
&mdash; Sonali Bendre Behl (@iamsonalibendre) 1539069594000
నా చికిత్స ఇంకా కొనసాగుతోంది. ఇప్పుడిప్పుడే నా రూపు రేఖలు మాములు స్థితికి వస్తున్నాయి. త్వరలో మీ ముందుకు వస్తాను. జీవితం ఓ పరీక్ష. జీవితాంతం విద్యార్థిగా ఎన్నో నేర్చుకోవాలి. అయితే ఒక్క రోజులో నేను ఎంతో నేర్చుకున్నానంటూ’ సోనాలి బింద్రే ట్విట్టర్‌లో ఓ లేఖ పోస్ట్ చేశారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.